DEĊIŻJONI TAL-KUMMISSJONI
ta' l-14 ta' Novembru 2006
rigward miżuri tranżitorji għall-kontroll tas-saħħa ta' l-annimali fir-rigward tad-deni klassiku tal-ħnieżer fir-Rumanija
(innotifikata taħt dokument numru C(2006) 5387)
(Test b'rilevanza għaż-ŻEE)
(2006/779/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat ta' l-Adeżjoni tal-Bulgarija u r-Rumanija, u partikolarment l-Artikolu 4(3) tiegħu,
Wara li kkunsidra l-Att ta' l-Addezzjoni tal-Bulgarija u r-Rumanija, u partikolarment l-Artikolu 42 tiegħu,
Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar il-kontrolli veterinarji u żootekniċi, applikabbli għall-kummerċ intrakomunitarju ta' ċerti annimali ħajjin u prodotti bil-ħsieb tat-tlestija tas-suq intern (1), u b'mod partikolari l-Artikolu 10(4) tagħha,
Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar kontrolli veterinarji fil-kummerċ intra-Komunitarju bil-ħsieb tat-tlestija tas-suq intern (2), u b'mod partikolari l-Artikolu 9(4) tagħha,
Billi:
(1)
Id-Direttiva tal-Kunsill 2001/89/KEE tat-23 ta' Ottubru 2001 dwar miżuri Komunitarji għall-kontroll tad-deni klassiku tal-ħnieżer (3), tintroduċi kontrolli minimi Komunitarji għall-kontroll ta' dik il-marda. Hi tistipula l-miżuri li għandhom jittieħdu fil-kas ta' tfaqqigħ tad-deni klassiku tal-ħnieżer. Dawn il-miżuri jinkludu d-dispożizzjoni li l-Istati Membri għandhom iressqu lill-Kummissjoni, wara l-konferma ta' każ primarju ta' deni klassiku tal-ħnieżer fi ħnieżer slavaġ, pjan tal-miżuri għall-eradikazzjoni ta' dik il-marda. Id-Direttiva tipprovdi wkoll għall-vaċċinazzjoni ta' emerġenza għall-ħnieżer f'irziezet tal-ħnieżer u għall-vaċċinazzjoni ta' emerġenza għall-ħnieżer slavaġ.
(2)
Fl-2006, ir-Rumanija nnotifikat lill-Kummissjoni bit-tfaqqigħ frekwenti tad-deni klassiku tal-ħnieżer f'irziezet tal-ħnieżer fit-territorju tagħha. Id-deni klassiku tal-ħnieżer tfaċċa wkoll fil-ħnieżer slavaġ u għadu preżenti.
(3)
Bħala reazzjoni għat-tfaqqigħ tad-deni klassiku tal-ħnieżer, ir-Rumanija ħadet miżuri biex tiġġieled id-deni klassiku tal-ħnieżer skond id-dispożizzjonijiet tad-Direttiva 2001/89/KE.
(4)
Ir-Rumanija ressqet ukoll lill-Kummissjoni għall-approvazzjoni, pjanijiet għall-eradikazzjoni tad-deni klassiku tal-ħnieżer u pjanijiet għall-vaċċinazzjoni ta' emerġenza kontra dik il-marda tal-ħnieżer f'irziezet tal-ħnieżer u ta' ħnieżer slavaġ.
(5)
Fid-dawl tal-kummerċ tal-ħnieżer ħajjin, is-semen tal-ħnieżer, l-ova u l-embrijuni u l-laħam frisk tal-ħnieżer, u preparazzjonijiet tal-laħam u prodotti tal-laħam li jikkonsistu fi, jew fihom il-laħam tal-ħnieżer, il-qagħda tal-marda fir-Rumanija għadha fil-possibilità li tippreżenta riskju għas-saħħa ta' l-annimali għall-irziezet tal-ħnieżer fil-Komunità.
(6)
Fir-rigward ta' l-Adeżjoni tar-Rumanija u fid-dawl tas-sitwazzjoni epidemjoloġika attwali, huwa xieraq li japplikaw miżuri Komunitarji għat-territorju kollu tar-Rumanija sa mid-data ta' l-Adeżjoni fir-rigward tad-dispaċċ ta' ħnieżer ħajjin, tas-semen tal-ħnieżer, l-ova u l-embrijuni tal-ħnieżer u tal-laħam frisk tal-ħnieżer u preparazzjonijiet tal-laħam u prodotti li jikkonsistu fi, jew fihom il-laħam tal-ħnieżer lejn Stati Membri oħra għal perjodu tranżitorju ta' disa' xhur.
(7)
Jixraq li għall-prevenzjoni tat-tixrid tad-deni klassiku tal-ħnieżer għal partijiet oħra tal-Komunità, li tipprovdi f'din id-Deċiżjoni għal projbizzjoni fuq id-dispaċċ ta' laħam frisk tal-ħnieżer u preparazzjonijiet tal-laħam u prodotti li jikkonsistu, jew fihom il-laħam tal-ħnieżer mir-Rumanija. Dan il-laħam tal-ħnieżer u prodotti tal-laħam tal-ħnieżer u preparazzjonijiet għandhom ikunu mmarkati b'marki speċjali biex ma jkunux imħalltin mal-marki tas-saħħa għal-laħam tal-ħnieżer provduti fir-Regolament (KE) Nru 854/2004 tal-Parlament Ewropew u tal-Kunsill tad-29 ta' April 2004 li tistipula regoli speċifiċi għall-organizzazzjoni ta' kontrolli uffiċċjali fuq l-oriġini ta' prodotti ta' annimali maħsuba għall-konsum (4) uman u l-marka ta' identifikazzjoni provduta fir-Regolament (KE) Nru 853/2004 tal-Parlament Ewropew u tal-Kunsill tad-29 ta' April 2004 li jistipula regoli speċifiċi tal-iġene ghall - ikel li joriġina mill-annimali (5). Madankollu, huwa xieraq li l-preparazzjoni tal-laħam tal-ħnieżer u prodotti li jikkonsistu, jew fihom il-laħam tal-ħnieżer jistgħu jintbagħtu fi Stati Membri oħra jekk ikunu trattati b'mod tali li kull virus preżenti tad-deni klassiku tal-ħnieżer jiġi maqtul.
(8)
Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
ADOTTAT DIN ID-DEĊIŻJONI:
Artikolu 1
Projbizzjoni fuq id-dispaċċ ta' ħnieżer ħajjin mir-Rumanija
Ir-Rumanija għandha tiżgura li l-ebda ħnieżer ħajjin ma jintbagħtu mit-territorju tagħha lejn l-Istati Membri l-oħra.
Artikolu 2
Projbizzjoni fuq id-daispaċċ ta' konsenji tas-semen tal-ħnieżer, l-ova u l-embrijuni tal-ħnieżer
Ir-Rumanija għandha tiżgura li ma jintbagħtux konsenji tas-semen tal-ħnieżer u ova u embrijuni tal-ħnieżer mit-territorju tagħha lejn l-Istati Membri l-oħra.
Artikolu 3
Projbizzjoni li jintbagħtu konsenji tal- laħam frisk tal-ħnieżer u preparazzjonijiet tal-laħam u prodotti li jikkonsistu fi, jew fihom il-laħam tal-ħnieżer
Ir-Rumanija għandha tiżgura li ma jintbagħtux konsenji ta' laħam frisk tal-ħnieżer u preparazzjonijiet tal-laħam u prodotti li jikkonsistu fi, jew fihom il-laħam tal-ħnieżer mit-territorju tagħha lejn Stati Membri oħra.
Artikolu 4
Marki speċjali fuq laħam frisk tal-ħnieżer u preparazzjonijiet tal-laħam u prodotti li jikkonsistu fi, jew fihom il-laħam tal-ħnieżer
Ir-Rumanija għandha tiżgura li laħam frisk tal-ħnieżer u preparazzjonijiet tal-laħam u prodotti li jikkonsistu, jew fihom il-laħam tal-ħnieżer huma mmarkati b'marka speċjali tas-saħħa li ma tistax tkun ovali u li ma tistax tiġi mħawwda ma' xi ħaġa oħra:
(a)
mal-marka ta' identifikazzjoni għall-preparazzjonijiet tal-laħam u prodotti li jikkonsistu, jew fihom il-laħam tal-ħnieżer, prevista fl-Anness II, Sezzjoni I tar-Regolament (KE) Nru 853/2004 u tal-Kunsill; u
(b)
mal-marka tas-saħħa għal-laħam frisk tal-ħnieżer prevista fl-Anness I, Kapitolu III tar-Regolament (KE) Nru 854/2004.
Artikolu 5
Derogi għal ċerti dispaċċi għall-preparazzjonijiet tal-laħam u prodotti li jikkonsistu, jew fihom il-laħam tal-ħnieżer
Permezz ta' deroga mill-Artikolu 3, ir-Rumanija tista' tawtorizza id-dispaċċ ta' preparazzjonijiet tal-laħam u prodotti li jikonsistu, jew fihom il-laħam tal-ħnieżer mit-territorju tagħha lejn Stati Membri oħra jekk il-prodotti:
(a)
ikunu ġew prodotti u pproċessati skond l-Artikolu 4(1) tad-Direttiva tal-Kunsill 2002/99/KE (6)
(b)
jkunu suġġetti għaċ-ċertifikazzjoni veterinarja skond l-Artikolu 5 tad-Direttiva 2002/99/KE; u
(ċ)
huma akkumpanjati miċ-ċertifikat xieraq kummerċjali tas-saħħa intra-Kumunitarju kif stabbilit fl-Artikolu 1 tar-Regolament tal-Kummissjoni (KE) Nru 599/2004 (7) li minnu Parti II se tiġi ffinalizzata b'li ġej
“Prodott skond id-Deċiżjoni K(2006)5387 ta' 14/XI/2006 attwali rigward il-miżuri ta' kontroll tranżitorju tas-saħħa ta' l-annimali li għandhom x'jaqsmu mad-deni klassiku tal-ħnieżer fir-Rumanija”
Artikolu 6
Konformità
Il-Rumanija għandha tiżgura li l-miżuri meħtieġa biex tikkonforma ma' din id-Deċiżjoni jittieħdu immedjatament u tippubblika dawn il-miżuri. Għandha tgħarraf lill-Kummissjoni b'dan minnufih.
Artikolu 7
Applikabilità
Din id-Deċiżjoni għandha tapplika biss suġġetta għal u mid-data tad-dħul fis-seħħ tat-Trattat ta' Adeżjoni tar-Rumanija u l-Bulgarija.
Għandha tapplika għal perjodu ta' disa' xhur.
Artikolu 8
Destinatarju
Din id-Deċiżjoni hija indirizzata lill-Istati Membri.
Magħmul fi Brussel, 14 ta' Novembru 2006.